கேள்வி: கிழக்கு நுசா தெங்காரா - பொது என்பது என்ன?
பதில்: கிழக்கு நுசா தெங்காரா மாநிலம், கொமோடோ தேசியப் பூங்கா, லாபுவான் பாஜோ, கெலிமுட்டு ஏரி மற்றும் கவர்ச்சிகரமான கடற்கரை போன்ற இயற்கை அழகு ஈர்ப்புகளுக்காக அறியப்படுகிறது. பல்வேறு பழங்குடிகள்; பல்வேறு மொழிகள்; இகாட் நெசவு; சும்பா பசோலா விழா போன்ற பண்பாடு இந்த மாநிலம் பெயர் பெற்றது. கிழக்கு நுசா தெங்காரா ஒரு வலுவான பரப்புரை வரலாற்றையும் கொண்டுள்ளது. இங்கு பெரும்பான்மையானவர் கத்தோலிக்க திருச்சபை சமயத்தைப் பின்பற்றுகின்றனர். இந்த மாநிலத்திற்கு அருகில் இருக்கும் தெற்கு பப்புவா மாநிலம் ரோமன் கத்தோலிக்கம் பிரதான மதமாக உள்ளது. அத்துடன், இந்த மாநிலத்தின் கடல் சுற்றுச்சூழல் அமைப்பும் மிகவும் வளமாக உள்ளது; கடலில் மூழ்கிக் குளிப்பவர்களுக்கு ''(divers)'' பிரபலமான இடமாகவும் அமைகிறது.
கேள்வி: கிழக்கு நுசா தெங்காரா - புவியியல் என்பது என்ன?
பதில்: சிறு சுண்டாத் தீவுகள் கிழக்கே அமைந்துள்ள கிழக்கு நுசா தெங்காரா மாநிலம்; தெற்கில் இந்தியப் பெருங்கடல்; வடக்கில் புளோரஸ் கடல் எதிர்கொள்கிறது. இந்த மாநிலம் திமோர் மேற்குப் பகுதியில் கிழக்கு திமோர் (''Timor-Leste'') மாநிலத்தின் எல்லையைக் கொண்டுள்ளது. மேலும் மேற்கு நுசா தெங்காரா (''Nusa Tenggara Barat'') மாநிலத்திற்கும் மலுக்கு மாகாணம் அருகில் உள்ளது. இந்த மாநிலம் சுமார் 566 தீவுகளைக் கொண்டுள்ளது. அவற்றில் மிகப்பெரிய மற்றும் மிகவும் ஆதிக்கம் செலுத்தும் தீவுகள் புளோரெஸ், சும்பா தீவுகள் மற்றும் திமோர் மேற்குப் பகுதி தீவுகள் ஆகும். சிறிய தீவுகளில் அடோனாரா, அலோர் தீவு, கொமோடோ (தீவு), லெம்பாட்டா, மெனிபோ, இரைஜுவா, இரிஞ்சா, ரோட் தீவு, சவு, செமாவ் தீவு மற்றும் சோலோர் ஆகியவை அடங்கும். மாநிலத்தின் மிக உயரமான இடம் கடல் மட்டத்திலிருந்து 2,427 மீட்டர் உயரத்தில் உள்ள முத்திசு மலை; இந்த மலை தென் மத்திய திமோர் பிராந்தியம் உள்ளது. File:Padar Island.jpg|பாடார் தீவு File:Komodo Island north aerial.jpg|கொமோடோ (தீவு) File:KomodoNationalPark Village.jpg|கொமோடோ தேசியப் பூங்கா File:Beautiful View from Ternate island - Alor - East Nusa Tenggara.jpg|தெர்னாத்தே தீவு File:Beautiful view from Pura Island - Alor - East Nusa Tenggara.jpg|புரா தீவு
கேள்வி: கிழக்கு நுசா தெங்காரா - காலநிலை என்பது என்ன?
பதில்: கிழக்கு நுசா தெங்காரா காலநிலை வெப்பமண்டல காலநிலையாக வகைப்படுத்தப்பட்டுள்ளது. கிழக்கு நுசா தெங்காராவில் ஆண்டு முழுவதும் அதிக அளவு மழைப்பொழிவு உள்ளது. இங்குள்ள காலநிலை கோப்பன்-கீகர் அமைப்பின்படி Af என வகைப்படுத்தப்பட்டுள்ளது. ஆண்டு சராசரி வெப்பநிலை 24 °C ஆகும்; சராசரி ஆண்டு மழைப்பொழிவு 4420 மிமீ ஆகும்.